b'\n_START_ARTICLE_\nAugust\xc4\x97 Emilija Janonyt\xc4\x97\n_START_SECTION_\nBiografija\n_START_PARAGRAPH_\nBuvusi \xc5\xa0iauli\xc5\xb3 Juventos pagrindin\xc4\x97s mokyklos ir \xc5\xa0iauli\xc5\xb3 I vaik\xc5\xb3 muzikos mokyklos, Nacionalin\xc4\x97s M.K.\xc4\x8ciurlionio men\xc5\xb3 mokyklos neakivaizdinio skyriaus moksleiv\xc4\x97. Dabar mokosi S. Sondeckio men\xc5\xb3 gimnazijoje, mokytoja\xc2\xa0\xe2\x80\x93 ekspert\xc4\x97 Nijol\xc4\x97 Prascevi\xc4\x8dien\xc4\x97._NEWLINE_Grie\xc5\xbeti smuiku August\xc4\x97 prad\xc4\x97jo ketveri\xc5\xb3 su puse met\xc5\xb3. Penkeri\xc5\xb3 ji jau dalyvavo pirmajame tarptautiniame konkurse ir laim\xc4\x97jo antr\xc4\x85j\xc4\x85 viet\xc4\x85. Penkeri\xc5\xb3 su puse Valmieros senosios muzikos festivalyje August\xc4\x97 Emilija pirm\xc4\x85kart koncertavo su dideliu orkestru. Grojo solo su tokiais kolektyvais, kaip Lietuvos valstybinis simfoninis orkestras, Lietuvos kamerinis orkestras, Kauno miesto simfoninis orkestras, Nacionalin\xc4\x97s M. K. \xc4\x8ciurlionio men\xc5\xb3 mokyklos styginis orkestras, \xc5\xa0iauli\xc5\xb3 kamerinis orkestras ir kt.'